[{"text_idx": "#000006", "text": "Urdun\u0303an atxilotu dute baserri batean ezkutatuta 3.000 kilo marihuana atzeman ondoren"}, {"text_idx": "#000007", "text": "Ertzaintzak ikertzen jarraitzen du Urdun\u0303ako udal-barrutiko baserri bati erantsitako nabe baten barruan, fardotan pilatuta, marihuana kukuluak, hiru tona inguru aurkitu ondoren. Hori dela eta, Ertzaintzak 44 urteko gizon bat atxilotu du osasun publikoaren aurkako delitua leporatuta."}, {"text_idx": "#000008", "text": "2023ko urtarrilaren 19an, 13:30ean, Laudioko Ertzain-etxeko agenteek jakin zuten marihuana-kargamendu bat egon zitekeela Urdun\u0303ako (Bizkaia) baserri baten ondoan dagoen nabe batean."}, {"text_idx": "#000009", "text": "Egitateak egiaztatu ondoren, eta aurkikuntzaren garrantzia kontuan hartuta, adierazitako lekura Arabako Ikerketa Kriminaleko Lurralde Zerbitzuko (SICTA) agenteak hurbildu ziren eta euren gain hartu zuten ikerketa. Zaintza eta ikuskapen dispositiboaren ondorioz, substantzia begetalak, ustez marihuana-kukuluak, zituzten plastiko gardeneko 3.400 zakutik gora eta beste 58 poltsa aurkitu zituzten."}, {"text_idx": "#000010", "text": "Ertzaintzaren baliabideek material horren jabea aurkitu eta identifikatu zuten, eta osasun publikoaren aurkako ustezko delitu batengatik atxilotu eta polizia-egoitzara eraman zuten zegozkion eginbideak hasteko."}, {"text_idx": "#000011", "text": "Azkenean, arrastatua agintaritza judizialaren eskuetan jarri zuten, eta aske geratu zen kautelazko neurriak ezarrita. Bestalde, Ertzaintzak aurkikuntza horren inguruko ikerketekin eta analisiekin jarraitzen du. Substantziaren osaketa osasun-zerbitzuaren laborategietan aztertuko dute printzipio aktiboaren (THC) maila zehazteko."}, {"text_idx": "#000014", "text": "Ertzaintzak marihuana-kukuluen 600 kilogramo konfiskatu ditu Portugaleten"}, {"text_idx": "#000015", "text": "Trapagaranen 1.200 landaretik gora zituen kalamu plantazio bat desegin dute eta bi pertsona atxilotu dituzte"}, {"text_idx": "#000016", "text": "Eibar, bi atxilotu industria-nabe batean 2.700 landare baino gehiago zituen marihuana-plantazio bat desegin ondoren"}, {"text_idx": "#000017", "text": "Espetxera eraman dute droga-trafikoagatik Leioan atxilotu zuten eta Estatuko hainbat epaitegiren bilatzeko aginduak indarrean zituen gizona"}, {"text_idx": "#000020", "text": "Aia, Ertzaintzak gizon bat atxilotu du droga-trafikoagatik eta armak zilegi ez den moduan edukitzeagatik"}]